શિલાની ભાણેજ અને પ્રાઈવેટ કંપનીમાં કામ કરતી 25 વર્ષની મયુરી સિતારાએ આ ત્રણેય બાળકોને ઉછેરવાનો નિર્ણય લીધો. મયુરી સિતારાએ કહ્યું કે, “મામાના મૃત્યુ બાદ વડા બે દીકરાઓને અનાથાશ્રમે મોકલી આપવામાં આવ્યા હતા. શિલા મામી દર શનિ-રવિમાં તેમને મળવા જતાં અને બાદમાં બંનેને પરત ઘરે લઈ આવ્યાં. બાળકોને એકલાં મૂકી દેવામાં આવે તો તેઓ ભાંગી પડશે, ખાસ કરીને સૌથી નાનો અભય જેને હજુ એ પણ ખબર નથી કે એના મમ્મી આ દુનિયામાં નથી રહ્યાં.”